open-index/open-wikipedia-markdown huggingface dataset:
Касандар

[мини|десно|300п|[Статер на Касандар]]
[thumb|right|float|300px|

Други [дијадоси

Други

]]
**Касандар** (~ 350 - 297 п.н.е.) — крал на Македонија (305 - 297 п.н.е.), бил најстариот син на Антипатар, и основач на краткотрајната династија Антипатриди. Познат е како основач на градот Солун, кој го нарекол по неговата сопруга.

За првпат се појавува на дворот на Александар Македонски во Вавилон, каде го бранел татка си, Антипатар, регент на Македонија, од обвиненијата на неговите непријатели (главно кралицата-мајка, Олимпија).

Бидејќи татко му го прескокнал и му го дал регентството на Полиперхон, Касандар се сојузил со Птоломеј Сотир и Антигон I Едноокиот и објавил војна против регентот. Речиси сите грчки полиси се здружиле со него, меѓу кои и Атина. Тој направил и сојуз со Евридика, амбициозната жена на кралот на Македонија, Филип Аридеј.

Меѓутоа Евридика и Филип III, заедно со Касандровиот брат Никанор биле погубени од Олимпија. Касандар веднаш измарширал кон Олимпија, и ја принудил да се предаде кај Пидна, па ја погубил (316 п.н.е.). Во 310 п.н.е./309 п.н.е., тој ја отрул и Роксана и номиналниот крал Александар IV, жената и синот на Александар Македонски. Исто така, го потплатил Полиперхон да го отруе вонбрачниот син на Александар, Херакле.

Тој веќе бил поврзан со кралското семејство, бил во брак со Тесалоника, полусестра на Александар Македонски, и со сојузот со Селевк, Птоломеј и Лизимах против Антигон, со поразот и смртта на Антигон ~ 301 п.н.е, станал неоспорен владетел на Македонија. Умрел од едема во 297 п.н.е. Според географот Павзаниј: „Беше преполн со едема, и од неа излегоа црви додека сѐ уште беше жив. Филип, неговиот најстар син, наскоро по доаѓањето на престолот се разболе и умре. Антипатар, следниот син, ја уби својата мајка Тесалоника, ќерката на Филип и Никасепола, под обвинение дека премногу го милувала Александар, најмладиот син.“ Александар се одмаздил за мајка си со тоа што го убил брат му Антипатар, но пак тој самиот бил убиен од Деметриј I Опсадникот, син на Антигон. Така отишло сето Касандрово семејство.

Касандар бил човек од книжевноста, но бил насилен и амбициозен. Ја преградил Теба по нејзиното уништување од Александар Македонски, ја претворил Терма во Солун и изградил нов град по име Касандреја врз урнатините на Потидеја.

## Наводи

* Диодор Сицилиски, *Библиотека* глави xviii, xix, xx
* Плутарх, „Напоредни животописи“, „Деметриј“, 18, 31; „Фокион“, 31
* Franca Landucci Gattinoni: L'arte del potere. Vita e opere di Cassandro di Macedonia. Stuttgart 2003. ISBN 3-515-08381-2

## Надворешни врски
* Генеалошка лоза на Касандар 

|-
| width="30%" align="center" | Претходник:**[[Александар IV]]**
| width="40%" align="center" | **[[Кралеви на Античка Македонија|Крал на Македонија]]**306–297 BC
| width="30%" align="center" | Наследник:**[[Филип IV]]**

Категорија:Регенти на Македонската империја
Категорија:Древномакедонски војсководци
Категорија:Кралеви на Античка Македонија
Категорија:Антипатридска династија
Категорија:Стар Солун
Категорија:Историја на Солун
Твајнингс

180px|мини|десно|Музејската продавница на Твајнингс
[thumb|right|250px|[Ерл Греј чај од Твајнингс]]
**Твајнингс** () — марка чаеви од Ендовер, Хемпшир, Англија.

Томас Твининг ја отворил првата чајџилница во земјата во 1706, која и денес се наоѓа на истото место, 216 Стренд, Лондон. Фирмата ја прославила својата 300-годишнина со специјален чај и чајни кутии.

Твајнингс продава посебни чаеви како лапсанг сучонг, „Англиски појадок“, Лејди Греј и дарџилинг. Обично се смета дека оваа фирма била првата што ја создала мешавината Ерл Греј за време на премиерстувувањето на Чарлс, Вториот Ерл Греј, иако ова го оспорува нивната соперничка фирма Џексонс од Пикадили.

Во 2005, Твајнингс го исфрлиле на пазарот нивниот прв генерички (непосебен) чај под името „Everyday Tea“ (*Секојдневен чај*).

Фирмата е еден од основачите на Партнерството за етички чај , група чајни фирми кои работат на политика за праведна трговија и ги надгледуваат етичките услови на чајните плантажи.

Глумецот Стивен Фрај бил меѓу оние кои го рекламираре „Твајнингс“.

## Значајни членови на семејството
* Елизабет Твининг (1805–1889), ботанички илустратор.

## Надворешни врски
* Официјален британски портал 
* Официјален американски портал 

Категорија:Британски марки
Категорија:Марки на чаеви
Кристијан Јанк

[thumb|right|250px|Замокот [Нојшванштајн во Баварија]]
**Кристијан Јанк** (германски: *Christian Jank*) бил германски архитект и проектант на замокот на баварскиот крал Лудвиг II наречен Нојшванштајн. Бил најмен и од Рихард Вагнер, близок пријател на Лудвиг, и станал сценограф и личен уметник на кралот, правејќи нацрти за замокот. Јанк исто така го осмислил и планирал Фалкештајнскиот замок, но Лудвиг не можел да си ја дозволи и оваа екстраваганција.


Категорија:Родени во 1833 година
Категорија:Починати во 1888 година
Храмски Остров

thumb|right|250px|Поглед на Храмскиот Остров
**Храмски Остров** (англ. *Temple Island*) е остров (поточно средорек) на реката Темза кој спаѓа под селото Ременам во Беркшир, веднаш северно од Хенли на Темза. Ова е почетната точка на Хенлиската кралска регата, чии организатори се и сопственици на островот.
Оостровот го носи името по елегантниот украсен храм (каприц), дело на англискиот архитект од XVIII век, Џејмс Вајат. Првобитно бил наменет како рибарска куќичка во состав на Фолискиот двор, блиска историска куќа која Вајат исто така ја преработил во 1770-тите.

## Наворешни врски
* Информации за Храмскиот Остров  

Категорија:Згради и градби во Беркшир
Категорија:Хенли на Темза
Категорија:Речни острови
Категорија:Острови на Темза
Свети Ахил (остров)

мини|десно|Поглед на Свети Ахил преку понтонскиот мост
[мини|десно|Остатоци од базиликата „[Св. Ахил (базилика)|Свети Ахил“ на Цар Самоил]]

**Свети Ахил** — остров во Малото Преспанско Езеро со должина од околу 1.700 метри. Највисоко место е врвот Кале (1.025 м).

Островот бил населен уште од антиката. Во југозападниот дел се пронајдени остатоци од античката македонска населба *Лика*. Во средниот век тука бил замокот — управно седиште на Самоиловата држава, градот *Преспа*, како и дворците на царот Самоил.

Денес единствено населено место на островот е истоименото село Ахил. Претставува мала населба од неколку куќи. Во почетокот на XX век имало 4 куќи, најголемата од нив припаѓала на родот Марковци, којшто претставувал задруга од 70 членови. Друго стара семејство се Петковци, чијшто наследници и денес живеат таму. Во 1907 година селото веќе броело 7 куќи. Месното население верува дека бројот на куќите не смее да надмине 11, така што ако биде изградена 12 таа се руши. Тоа е зошто некогаш имало 12 цркви, и поради тоа местото се смета за свето и не треба да го продолжува човечкиот грев. Црквите што постоеле (или сè уште постојат) се следниве:

* Свети Никола
* Свети Ѓорѓи
* Свети Атанас во местото Фојка
* Спасова црква во местото Спас
* Свети Димитриј
* Дванаесет Апостоли
* Света Богородица
* Свети Ахил
* Света Марина

## Поврзано
* Видринец — друг остров во Малото Преспанско Езеро
* Мало Преспанско Езеро

## Надворешни врски

Категорија:Острови во Егејска Македонија
Категорија:Преспанско Езеро
Категорија:Преспа (општина)
Категорија:Ахил (село)
Грчка азбука

**Грчката азбука** ( *Ellenikó alphabeto*) е збир од дваесет и четири букви кои се користат за пишување на грчкиот јазик уште од деветтиот век пред нашата ера. Таа е првата азбука која во тесна смисла, како систем за пишување, користи посебен симбол за секоја согласка и самогласка. Таа е најстарото азбучно писмо во континуирана употреба и до денес. Буквите исто така се користат и за прикажување на грчки цифри, почнувајќи од 2 век пр.н.е. 
[мини|десно|„Грчка азбука“ на модерниот [грчки јазик.]]
Грчката азбука е потомок на феникиската азбука и е основа за многу други азбуки во Европа и во Блискиот Исток, вклучувајќи ја и латиницата. Во додаток на тоа што се користи за пишување на грчкиот јазик, нејзините букви се користат и како симболи во математиката и науката, за имињата на честички, имиња на ѕвезди, во имињата на клубови на братства и сестринства, во именувањето на тропски циклони и за други намени.

## Наводи
Клиника

Клиника е медицинска установа која покрај својата основна намена, лекување на болни и хоспитализација, се користи за изведба на образовен процес, за потребите на студентите на медицина.

Категорија:Здравствен систем
Остеологија

мини|десни|125п|Човечкиот скелет

**Остеологија** е дел од анатомија, кој се занимава со проучвање на коските.

Категорија:Анатомија
Ембриологија

мини|250п|1. Морула 2. Бластула

**Ембриологијата** е гранка од биологијата, т.е. наука која се занимава со проучување на зародочниот развој на човекот и другите цицачи. Ги проучува морфолошките и функционалните особини во најраниот онтогенетски развој почнувајќи од зачнувањето па сè до напуштање на зародокот (ембрион), т.е. излегнување или породување.

**[[Човечка ембриологија|Човечката ембриологија]]** се занимава со изучување на разввојот на човекот од моментот на зачнување до раѓање, што претставува долготраен и сложен процес на преобразба на една клетка, оплодена јајце-клетка, во сложен повеќеклеточен организам.


Категорија:Развојна биологија
Категорија:Анатомија
Јадро (појаснување)

**Јадро** може да се однесува на:

* Земјино јадро — јадро на планетата Земја
* Клеточно јадро
* Јадро на оперативен систем
* Атомско јадро
* Јадро (река) — река во Далмација, Хрватска
Тунел под Водно

**Тунелот под Водно** — предложен тунел кој би поминувал под планината Водно и би го поврзувал Скопје со градот близнак - Сончев Град од другата страна на планината. Овој проект во својата програма го имаше кандидатот за градоначалник Страшо Ангеловски.

Категорија:Македонска архитектура
Категорија:Сообраќајот во Скопје
Златни Песоци

Златни Песоци

30px|Бугарија Бугарија 
30px|Бугарија




	Површина
	 ? <sup>2</sup>


	Административна поделба
	Варненска област


	Надморска висина
	0 m

	
        Мрежно место
	 goldensands.bg/ 

	
       Координати:
	  43° 13′ С, 27° 55′ И


Податотека:Varna location in Bulgaria.png









**Златни Песоци** е наjголемото Црноморско одморалиште во Бугариjа. Се наоѓа во северноисточна Бугарија крај градот Варна и е наjстариот од најголемите 3 бугарски морски одморалишта.

Златни Песоци е бански центар каде што успешно се лекуват артритис, артроза, стрес, невроза и хронични фарингити, бронхит и белодробни болести. 
За туристите има на располагање секакви водни атракции.

## Надворешни врски
Официјално мрежно место

Категорија:Одморалишни населби во Бугарија
Категорија:Населени места во областа Варна
Тунел

**Тунел** — подземен премин. За тунел се смета кој било премин чија должина е најмалку двапати поголема од неговата ширина.

Тунелот може да биде само за пешаци, за велосипедисти, за моторни возила, железнички тунел и сл. Постојат тунели за транспорт на вода за пиење, или тунели кај хидроелектричните централи за пренос на водата до турбините на генераторите за струја.

Во некои европски земји, постојат тунели конструирани под автопатиштата за заштита на дивите животни кои им овозможуваат непречен премин од едната на другата страна на сообраќајниците. Истовремено, овие тунели се од помош на возачите и за нивна безбедност. Современите градски сообраќајни системи - метроа, всушност се изградени врз принципот на поврзани тунели на повеќе нивоа.

Во декември 2016 година бил пуштен во употреба најдолгиот железнички тунел во светот „Готхард Бејз“, изграден во Швајцарија, а долг 57 километри. Тунелот се градел 17 години и за неговата изградба биле потрошени 11 милијарди евра. Тој ги поврзува Цирих и Лугано и поминува низ планината Свети Готхард на Алпите. Претходно, најдолг тунел во светот бил јапонскиот „Сеикан“, со должина од 53,9 километри.

## Видови тунели

### Подвозник

Терминот подвозник се однесува на пат или пруга што поминува под друг пат или пруга, односно под надвозник. 

## Наводи


__СОСОДРЖИНА__
__ИНДЕКС__
Сончев Град

**Сончев Град** — предвидено населено место со проект според кој била планира изградба на елитна населба во Општина Сопиште, на јужните падини на планината Водно. Со Скопје било планирано населбата да биде поврзана преку пат и тунел под Водно.

Владата на Република Македонија планирала да продава градежно земјиште во Сопиште по пат на јавно наддавање на местото каде требало да се изгради населбата. Населбата требало да биде изградена во рок од четири години со комплетната инфраструктура.

На продажба биле 603 градежни парцели за домување, со површина од 560.000 м2, 11 парцели за терасести структури за домување со површина од 50.000 m2 и две градежни парцели за спортски терени.

Но Уставниот суд на Република Македонија ја укинал одлуката за донесување урбанистички план за село Сопиште, место „Сончев Град“, донесена од страна на Советот на Општината уште во февруари 2008 година. Судот утврдил дека согласноста од Министерството за транспорт и врски била дадена по одлуката, а не за предлог-планот, а нацрт-планот бил изработен пред да се издадат услови за планирање на просторот.

## Потекло на идејата

* Владата на Република Македонија на чело со Никола Груевски го распишала тендерот за овој проект. 
* Владата на Република Македонија на чело со Владо Бучковски го имала овој проект предвид и имала сериозни намери да го реализира.

Инвеститорот ќе имал обврска:

* да изгради улици, јавно осветление, водовод, гасовод, атмосферска и фекална канализација, како и сончеви колектори,
* да внимава на стандардите за заштита на животната средина и на енергетската ефикасност на објектите,
* куќите да ги опреми со сончеви колектори и да им обезбеди можност за приклучување на системи за снабдување со гас.

Почетна цена на јавното наддавање изнесувала 250 денари за м2.

### Лицитација

Одредени компании пројавиле интерес да учествуваат во изградата на Сончевиот град уште пред да биде објавен тендерот.

Лицитацијата се одржала на 14 мај 2007.

### Постигната цена

За земјиштето со површина од 636.459 квадрати израелската инвеститорот требало да плати 3.640.000 евра.

### Услови

Населбата требало да биде изградена според највисоки стандарди и да обезбеди домување на околу шест илјади лица. Ќе се изграделе 603 семејни куќи, 11 згради и два спортски терена. „Сан Сити“ требало да ги уплати парите во рок од 15 дена, по што најдоцна за шест месеци требало да добие градежна дозвола. Населбата требало да биде завршена до крајот на 2011 година.

Во првата фаза било предвидено компанијата да изгради улици, јавно осветление, водовод, атмосферска и фекална канализација, телекомуникации, електрика и гасификација, а во втората фаза ќе ги градела објектите.

## Надворешни врски
* Министерство за транспорт и врски

## Наводи

Категорија:Општина Сопиште
Празник во Рим

***Празник во Рим*** е романтична комедија од 1953 година која ја раскажува приказната за една млада принцеза што при една службена посета во Рим побегнува и се спријателува со еден циничен американски новинар кој отпрво од новото познанство бара само спектакуларна приказна, но со тек на време сфаќа дека се заљубил во неа.

Во филмот *Празник во Рим* американската публика за првпат ја запознава Одри Хепберн, англиска глумица со белгиско потекло, која за улогата во овој филм ќе добие и оскар за најдобра женска улога. Покрај Одри Хепберн, во главните улоги се појавуваат и Грегори Пек и Еди Алберт.

## Улоги

* Грегори Пек — Џо Бредли
* Одри Хепберн — Принцезата Ен (*Ања Смит*) 
* Еди Алберт — Ирвинг Радовиќ
* Хартли Пауер — Г. Хенеси, уредник
* Харкурт Вилијамс — амбасадор
* Маргарет Ролингс — Грофица Вереберг

## Награди
### Освоени награди

* Оскар за најдобра глумица (Одри Хепберн)
* Оскар за најдобра кинематографија (Едит Хед)
* Оскар за најдобро оригинално сценарио (Јан МекЛелан Хантер и Далтон Трамбро)
* Награда БАФТА за најдобра британска глумица (Одри Хепберн)
* Златен глобус за најдобра глумица — драма (Одри Хепберн)
* Награда од Њујоршките филмски критичари за најдобра глумица (Одри Хепберн)

### Номинации

* Оскар за најдобар филм 
* Оскар за најдобар режисер (Вилијам Вајлер)
* Оскар за најдобар глумец во споредна машка улога (Еди Алберт)
* Оскар за најдобра сценографија (Хал Переира и Волтер Х. Тајлер)
* Оскар за најдобра монтажа (Роберт Свинк)
* Награда БАФТА за најдобар филм
* Награда БАФТА за најдобар странски глумец (Еди Алберт)
* Награда БАФТА за најдобар странски глумец (Грегори Пек)
## Наводи

## Надворешни врски

* Рецензија на Rottentomatoes.com
* Празник во Рим на IMDb (англиски)

Категорија:Филмови од 1953 година
Категорија:Филмови на Вилијам Вајлер
Категорија:Филмови со Грегори Пек
Категорија:Филмови со Одри Хепберн
Категорија:Филмски комедии
Категорија:Американски филмови
Категорија:Филмови на англиски јазик
Категорија:Филмови снимени во Рим
Категорија:Филмови чие дејствие се одвива во Рим
Категорија:Култни филмови
Категорија:Црно-бели филмови
Балчик

**Балчик** () е град на Црно Море во североисточниот дел на Бугарија. Се наоѓа во Добричка област, Јужна Добруџа, и е административен центар на општина Балчик. Градот е втор наjголем во областа.

Настанал како древна тракиска град-држава. Се развил во времето на средниот век кога се споменува од историчари како Круноj - тврдина со стратешка локација, којaшто ja бранела Бугариjа од Византија. Во градот постои ботаничка градина и џамија подигната од романската кралица Мариja во неjзината летна резиденциjа, кога Балчик е дел од Романија при Втората балканска војна.

Балчик е еден од главните туристички атракции во североисточна Бугарија. Околу дворецот е направен парк, со мостови, статуи и ретки растенија. Наблизу се одморалиштата Албена, Кранево и Златни Песоци и тврдината Калиакра.

## Галерија

Image:Balchik Palace garden ifb.JPG
Image:Bulgaria-Balchik-01.JPG
File:Bulgaria-Balchik-01.jpg
File:Bulgaria-Balchik-02.jpg
File:Bulgaria-Balchik-03.jpg
File:Bulgaria-Balchik-04.jpg
File:Bulgaria-Balchik-05.jpg


## Наводи

Категорија:Балчик
Категорија:Градини
Категорија:Населени места во Општина Балчик
Категорија:Населени места во областа Добрич
Сабрина

***Сабрина*** е филм од 1954 година режиран од Били Вајлдер. Во главните улоги се појавуваат Хемфри Богарт, Одри Хепберн и Вилијам Холден.

## Кратка содржина

Сабрина Ферчајлд (Хепберн) е младата ќерка на семејниот возач на семејството Лараби, Томас (Џон Вилијамс) и е вљубена во Дејвид Лараби (Холден) целиот нејзин живот. Дејвид пак, е мрзлив плејбој, луд за жени, кој никогаш не ја забележува Сабрина. Откако Сабрина посетува кулинарска школа во Париз, се враќа како многу привлечна и софистицирана жена и Дејвид веднаш е привлечен од неа. Линус (Богарт), Дејвидовиот брат кој е зависник од работа, го забележува ова и е уплашен дека венчавката на брат му со една многу богата жена што наскоро треба да се случи може да биде загрозена. А ако венчавката се откаже, тогаш отпаѓа и големата зделка со нејзиното семејство. Така, Линус се обидува да ја заведе Сабрина, но во текот на овој процес чија единствена цел е да ја одвои од брат му, тој се вљубува во неа.

### "La vie en rose"
Во овој филм, Хепберн ја пее "La vie en rose"  што во превод од француски значи "Живот во розово", најпознатата песна на француската пејачка Едит Пјаф. Мигот кога ја пее е непосредно по нејзиното враќање од Париз кога нејзиниот живот навистина станува *порозов*.

## Зад сцената
left|thumb|130px|Одри Хепберн во ''Сабрина''

Кери Грант бил првобитно повикан да ја игра улогата на Линус, но поради неговиот згуснат распоред, Хемфри Богарт ја наследил истата.

Во текот на продукцијата на филмот, Хепберн и Холден биле дел од една кратка, но страсна и медиумски покриена афера. Богарт пак се жалел дека на Одри ѝ се потребни многу снимања за да го изведе правилно својот дијалог, пред сè како плод на нејзиното неискуство. А сепак, како што подоцна се дознава, однесувањето на Богарт спрема Хепберн било многу подобро во споредба со неговото однесување спрема останатите холивудски ѕвезди.

Иако Едит Хед за костумите во филмот добил „Оскар“, всушност, најголем дел од фустаните се создадени од страна на Хуберт де Живанши и избрани од самата Одри Хепберн. Од овој филм започнува нивната долгогодишна соработка.

## Награди и признанија
right|thumb|250px|right|Одри Хепберн и Вилијам Холден во ''Сабрина''

*Сабрина* е номиниран за шест оскари.

**Освоени:**
* **[[Оскар за најдобра костимографија]] - [[Едит Хед]]**

**Важни Номинации:**
* Оскар за најдобар режисер - Били Вајлдер
* Оскар за најдобра глумица - Одри Хепберн
## Наводи

## Надворешни врски
* Сабрина на IMDb (англиски)
* Reel Classics - вклучува и постер од ''Сабрина'' како и слика на Хепберн во филмот

Категорија:Филмови на Били Вајлдер
Категорија:Филмови со Вилијам Холден
Категорија:Филмови со Хемфри Богарт
Категорија:Американски филмови
Категорија:Филмови на англиски јазик
Категорија:Филмови од 1954 година
Категорија:Филмови со Одри Хепберн
Војна и мир (филм) (појаснување)

***Војна и мир (филм)*** може да се однесува на еден од овие два филмови:

* Војна и мир (1956) - филм на Кинг Видор со Одри Хепберн во главна улога
* Војна и мир (1968) - руски филм на Сергеј Бондарчук

И двата филмови се екранизација на романот на Лав Толстој - *[[Војна и мир (роман)|Војна и мир]]*.

Категорија:Појаснување
Алтштат

[thumb|right|250px|Стариот град во [Тибинген]]
**Алтштат** (герм. *Altstadt*) — германски збор со значење „стар град“. Речиси секое населено место во Германија има свој *алтштат*, иако катастрофите во војните како Триесетгодишната и Втората светска војна ги имаат разрушено највеќето од нив. Неколку *алтшати* денес се недопрени, меѓу кои оној во Тибинген или Ротенбург, додека други во Фрајбург, Берлин и Вајмар се макотрпно реставрирани. Многу „автентичните“ калканирани куќи од „фахверк“ тип и калдрмисаните пазари се всушност релативно нови градби.

Некои староградски (*алтштатски*) реони:

* Алтштат (Франкфурт)
* Алтштат (Диселдорф)
* Алтштат (Хајделберг)

*Алтштат
Категорија:Германизми
Категорија:Зборови што ги нема во ТРМЈ
Тјудорски период

**Тјудорскиот период** е историски период помеѓу 1485 и 1558 год. во англиската историја. Тој соодветствува со владеењето на династијата Тјудори (*Tudor*). Поимот се користи и пошироко, вклучувајќи го владеењето на кралицата Елизабета I (1558 – 1603), но понекогаш ова време се смета за посебно, наречено Елизабетанско доба.

## Здравје
Тјудорските општини била компаративно мали и пренатрупани. Калдрмисаните улици биле тесни и нечисти заради отворената канализација крај нив, носејќи нечистотии кон првата река. Стаорците и мувите биле сеприсутни, со тоа ширејќи зарази како тифус и чума. Само мал број на жители достигнувале возраст од 40 години, а децата често умирале пред да наполнат 5 години.

## Дом и храна
Богатите дворци на село. Овие биле многу големи зданија со до 150 души послуга. Куќите имале многу оџаци за многуте камини кои требале да ги топлат огромните простории и за готвење на храна за богатите гозби, кои имале и по десет јадења. Тие редовно јаделе срнешко месо, косови и чучулиги, но ретко јаделе компир бидејќи во тоа време компирот бил нова храна и ретко кој ја одгледувал. Како засладувач се употребувал медот; шеќерот бил ретко достапен, но кога го имало се ставал во сета храна, заклучно со месото. Сиромашните никогаш не јаделе шеќер и компири и реко јаделе месо. Понекогаш фаќале зајаци и риби, но главно јаделе леб и зеленчуци како зелка и репи.

## Образование
Посиромашните деца не оделе на училиште. Поимашните семејства вработувале приватни учители кои ги учеле децата читање и француски јазик. Момчињата често биле праќани во манстирски училишта каде учеле главно латински и веронаука во класови од по до 60 души. Училишниот ден траел од утро до мрак, а учителите често ги тепале децата. Аристократијата имала посебни учители за секое дете.

## Разоноди
Богатите оделе во лов и се натпреварувале во мечување и витешки двобој. Сиромашните гледале борби со мечки, кучиња и сл, и играле ран облик на рагби. Луѓето оделе и во театар и гледале претстави од автори како Вилијам Шекспир, Бен Џонсон и други.

Во овој период започнала Англиската реформација со т.н. *Хенриевска реформација*.

## Поврзано
* Тјудорска архитектура
* Тјудорска роза
* Тјудорски луѓе
* Ранонововековна Британија

## Надворешни врски
* Тјудорска кујна  — Британска библиотека 


Категорија:Историја на Англија
Војна и мир (филм)

***Војна и мир*** од 1956 година на Кинг Видор е првата филмска верзија на еден од најпознатите романи *[[Војна и мир (роман)|Војна и мир]]* на Лав Толстој,.
## Наводи

Категорија:Филмови со Одри Хепберн
Категорија:Филмови од 1956 година
Азе ле Ридо

**Азе-ле-Ридо** (фр. *Azay-le-Rideau*) — општина во департманот Ендр и Лоара во Франција.

## Замок
Замокот („шато“) Азе-ле-Ридо е изграден во периодот од 1518 до 1527 год., како еден од првите француски ренесансни дворци. Лежи на остров на одстров на реката Ендр, така што темелите му се издигаат директно од вода.

### Историја на замокот
Жил Бертело, државен ризничар на кралот Франсоа I и градоначалник на Тур, почал да гради на оваа веќе утврдена локација, која делумно била наследство на неговата сопруга. Меѓутоа таа самата (Филипа Лезбахи) раководела со изградбата, и ја добила новата идеја да се постави централно скалиште (*escalier d'honneur*), кое е најголемата иновација на овој замок. Кога Бертело бил фатен во финансиска проневера, тој бил принуден да избега од недовршениот замок во 1528 и никогаш повторно не го видел. Потоа кралот го конфискувал имотот и го доделил како награда на еден висок офицер.

Низ вековите замокот се менувал неколкупати, заклучно со XX век кога бил купен од владата и реставриран. Неговата внатрешност била сосема обновена со збирка ренесансни предмети. Денес замокот е отворен за посети од јавноста.

### Стил
Долгите, ниски пропорции и скулптурната декорација на Азе се италовидни, во новиот антички стил, но аголните кули со шилести покриви, вертикалните групирани прозори одделени со тенки ленти, како и накосениот покрив се воочливо француски. Игривите утврдувања и средновековните *[[донжон]]ски* кули му дале чувство на традиционална благородност на новооблагородениот кралски ризничар.

При влегување во замокот главна улога игра централното скалиште. Тоа е делумно вградено во самата зграда, на француски начин, елемент сличен на оној кај Блоаскиот замок.

Скулптурните детали на Азе-ле-Ридо се особено забележителни. На приземјето наоѓаме жлебести пиластери на високи основи кои ги држат амблемите со саламандер и невестулка, симболи на кралот Франсоа I и кралицата Клода.

Подоцна, кај романтистите се јавил обновен интерес и восхит за замокот. Оноре де Балзак го нарекол „избрусен дијамант вграден во Ендр.“ Денес Азе-ле-Ридо е окружен со карактеристично парколика пејзажна англиска градина со многу видови дрва, особено егзотични четинари: атласки кедар, барски чемпрес и секвои од Новиот Свет.

## Белешки

 
## Надворешни врски

* Опис и фотографии на Азе-ле-Ридо 
* Фотогалерија на Азе-ле-Ридо  
* Слики од замокот Азе-ле-Ридо и други дворци на Лоара 

Категорија:Замоци во Франција
Категорија:Општини во Ендр и Лоара
Категорија:Архитектура од 1520-тите
Dedicated for Life

мини|десно|220п|Логото на DFL
***Dedicated for Life*** (превод на македонски: **Посветени цел живот**) е мелодична дет метал/металкор група формирана во почетокот на 2001 во Скопје. Во текот на своето постоење имаат издадено едно демо (2002) и два албуми: *[[By All Means]]* (2005) и *[[Another Dawn]]* (2008).

## Најпознати песни
* „*No Faith*“
* „*Forever Gone*“
* „*By All Means*“
* „*One More*“
* „*My Crime*“

## Видео записи
* „*No Faith*“
* „*Forever Gone*“
* „*One More*“ (Се смета за еден од најквалитетните видео записи направени во Македонија.)
* „*Revive Again*“

## Постава
* Кирил Јакимовски - вокали
* Огнен Шапковски - гитара, вокали
* Бобан Петрески - гитара
* Драган Петровски - бас
* Димитар Петровски - тапани

## Поранешни членови
* Милан Симовски - гитара

## Дискографија
* *Demo* (2002)
* *[[By All Means]]* (2005)
* *[[Another Dawn]]* (2008)
;Омоти

Податотека:Dedicated For Life - By All Means - cover.jpg|Омотот на албумот *[[By All Means]]*
Податотека:Dedicated For Life - Another Dawn (2008).jpg|Омотот на албумот *[[Another Dawn]]*


## Наводи

## Надворешни врски
* ''Dedicated for Life'' на ''Encyclopædia Metallum''
* 

*
Категорија:Македонски хеви метал музички групи
Категорија:Појавено во 2003 година во Македонија
Victim Yield

**Victim Yield** (се чита: *Виктим Јилд*) — македонски дет метал бенд формиран во Куманово, во септември 2004 година.

Во него членуваат: Бојан Јовановски (вокал), Бранислав Димковски - Казак (гитара/вокал), Бојан Николовски - Брко (гитара), Мирослав Денковски - Мими (бас) и Виктор Кузмановски - Ипчо (тапани).

## Дискографија
* *Sentenced To Live* (2005) (демо)
* *Voice of Consciousness* (2005) (демо)
* *United by Hate* (2008) (сплит со Daggerspawn)

## Позначајни свирки
* Extreme Metal Masquarade
* Рок Фест финале 2005
* Вулкан со Heretical Guilt (Србија и Црна Гора)
* МКЦ (гости на промоција на албумот на Dedicated For Life)
* МКЦ (гости на 10 годишнина Smut)
* Рок Фест 2006 (Гости на ревијална вечер)
* Рок Кафе (Тетово со Dedicated For Life)
* Кокино - 4000 години подоцна (Организирано од Министерство за Култура)
* Plagij.at turns 1 - Скопје (Школка, Градски Парк Скопје)
* Hard'n'Heavy - Кичево

## Наводи

## Надворешни врски
* VictimYield.com - официјално мрежно место на групата 
* 
* Victim Yield на Encyclopaedia Metallum

Категорија:Македонски хеви метал музички групи
Категорија:Појавено во 2004 година во Македонија
Vinterthrone

**Vinterthrone** се македонска блек метал група од Скопје. Постојат од 2002 година. Зад себе имаат едно демо и 2 снимки од живи настапи. До сега имаат настапувано на Рок Фест 2004 и 2005, како и на Extreme Metal Masquerade фестивалот со групите Victim Yield и Embryotomy. По многубројни промени во поставата, во 2005-та групата ја сочинуваат четири члена:
* Диме - вокал
* Бобо - гитара
* Златко - бас
* Балтик - тапани

;Некогашни членови
* Хаџи - тапани

## Дискографија
* *Духот на далечното минато* (2004) (демо)
* *Unholy Rehearsals* (2004) (демо)
* *Live In Skopje* (2005) (албум во живо)
* *Live At Extreme Metal Masquerade* (2005) (демо)
* *[[Hellfire's Trinity]]* (2006) (сплит)
* *Клетва* (2006) (студиски албум)
* *Throne of Darkness: Five Years In The Service of Satan* (2008) (компилација)

## Наводи

## Надворешни врски
* Vinterthrone на Encyclopaedia Metallum

Категорија:Македонски хеви метал музички групи
Категорија:Појавено во 2002 година во Македонија
Стринг форсис

**String Forces** — македонска музичка група формирана во 1995 година во Скопје. Оттогаш имаат издадено два албумa, една музика за ТВ-филм и голем број настапи по Македонија и Балканот.

Иако со работа групата започнува во 1995, постои и предисторија на групата во периодот 1992-1995, како проект на основачот Дориан Јовановиќ. Ова е период на дефиниција на изразот во кој биле остварени голем број на соработки со различни музичари, од коишто некои ќе станат и членови на групата.

Во 1995 година групата се формира околу „жиченото“ јадро: Алфрида Тозиева – виола, Дориан Јовановиќ – бас гитара, Сашо Трендафилов – гитара. До крајот на 1996 ќе има неколку промени на пејачи, за конечното решение биде со Јелена Брајовиќ и Елена Мановска. Со доаѓањето на тапанарот Влатко Икономов се оформува составот којшто ќе го сними првиот, самонасловен албум во 1998.

Албумот ќе биде издаден на почетокот на 1999 и ќе биде одлично прифатен од критиката, но не толку и од пошироката јавност. Ова ќе доведе до мало губење на насоката што ќе се заврши со една поголема промена на членовите кон средината на 2000 година. Тогаш се оформува составот којшто работи и денес: Александра Мангаровска-Милиќевиќ – вокал и флејта, Александар Стојанов – вокал и гитара, Алфрида Тозиева - виола, Дориан Јовановиќ – бас гитара, стик, ут, и електроника, Благојче Пенов – тапани.

Оваа промена ќе се совпадна и со промена во пристапот, но и музичката насока на групата. Групата ќе исфрли видео-спот за песната „Каде бегаш“, која што ќе доживее широка прифатеност и од публиката и од пошироката јавност, достигнувајќи и прво место на топ-листите на Македонската радио-телевизија.

Оваа песна е и добра дефиниција за насоката кон која групата се стремеше на вториот албум, „Изохронија“, но само ќе го започне како процес: транслација на традиционалната урбана Македонска музика во модерни рамки. Уште една песна ќе биде исфрлена како сингл којшто исто така доживува голем успех, за да во февруари 2002 биде промовиран и албумот „Изохронија“.

Периодот по издавањето на „Изохронија“ ќе биде искористен за активно настапување на групата, што ќе кулминира со голем перформанс насловен „Еден ден“ во Македонскиот народен театар на 5 јули 2002 година.

По ова следуваше соработката со режисерот Слободан Деспотовски за мини ТВ-серијата „Заведени“. Серијата ја доживеа својата премиера во октомври 2002, а групата една тема, како ремикс, ќе исфрли како видео-спот.

На 22 март 2013 година ја објавуваат песната „Причина-предумисла“ која ќе биде дел од новиот албум на String Forces.

## Наводи

## Надворешни врски
* Официјално мрежно место 
* Информации за музичкото портфолио на „String Forces“  може да најдете на ВБУ Музички Регистар (www.muzichkiregistar.com) .

Категорија:Македонски алтернативни рок групи
Категорија:Појавено во 1995 година во Македонија
Necrotesticvs

**Necrotesticvs** е македонска хеви метал музичка група. Формирана е во Скопје, 2005 година. Изведува прогресивен блек метал.

## Постава
* Марко Геогриевски - Count couroclath
* Ади Имери - MoudagH (Bill Skins Fifth)
* Мирослав Иванов - Lord Gh'dz'Lagh
* Петар Лукиќ - Her+Rectis (Crimson Sunrise)
* Милан Симовски - Moushmulagh (Dedicated for Life)
* Марко Ковачевиќ - Mamhurlagh (Bill Skins Fifth)
* Огнен Шапковски (Dedicated for Life)

## Дискографија
* *Necrotesticvs* (2005)
* *Necrotesticvs 2* (2006)
* *Necrotesticvs 3* (2009)

## Наводи

## Надворешни врски
* 
* Necrotesticvs на Soundclick
* Necrotesticvs на Encyclopaedia Metallum

Категорија:Македонски хеви метал музички групи
Категорија:Појавено во 2005 година во Македонија
Брест (појаснување)

**Брест** може да се однесува на:

* Брест — вид на листопадно дрво
* Брест — град во Франција
* Брест — град во Белорусија
* Брест — село во Порече, општина Македонски Брод
* Брест — село во општина Штип
* Брест — село во општина Чучер-Сандево
* Брест — поранешно село во општина Ново Село, Струмичко
* Брест — село во Кукушко, Егејска Македонија
* Брест — село во околината на Плевен, Бугарија
* Брест — село во околината на Ќустендил, Пиринска Македонија
* Брест — општина во Мекленбург-Западна Померанија, Германија
* Брест — општина во Долна Саксонија, Германија
* Брест Покупски — место во Сисачко мословачката жупанија, административно во состав на градот Петриња.
* Брест под Учка — село во општина Лупоглав во Истра.
* Харолд Брест (20 век) — американски затвореник
* Мартин Брест (роден 1951) — Американски продуцент, сценарист, филмски издавач и глумец
Габрово

**Габрово** може да се однесува на следново:

;Македонија
* Габрово — село во Струмичко;
* Габрово — село во Делчевско; и
* Габрово — село во Гевгелиско.

;Бугарија
* Габрово — град во централниот дел на Бугарија;
* Габрово — село во околината на Благоевград.
Санаториум

**Санаториум** (од лат. *sano* — лечи) — медицинска установа за згрижување на пациенти со долготрајни болести, најчесто колера или туберколоза. Лечењето се врши најмногу со природни (минерални води, термални води, озон, радон, минерални соли итн) и физиотерапевтски средства и диети. Бројот на санаториумите за туберколоза се зголемил во почетокот на XX век.

## Наводи

Категорија:Медицина
Музички албум

**Музички албум** или само **албум** претставува колекција на аудио и музички записи дистрибуирани во јавноста. Најчесто се работи за комерцијална дистрибуција. Некои уметници честопати дистрибуцијата ја вршат по пат на продажба директно на нивните концерти во живо или преку нивните мрежни места.
Ултравиолетово зрачење

[thumb|250px|Ултравиолетовата светлост е невидлива (затоа [светлоста која ја емитува УВ лампа се нарекува **[[црно светло]]**), но поради тоа што веднаш се јавува во спектарот под виолетова потсетува на неа.]]
**Ултравиолетово зрачење** (или **ултравиолетовата светлина**) — електромагнетно зрачење на кое одговараат бранови должини од 400 до 10 нанометри.

Овој вид на електромагнетно зрачење има поголема енергија од видливото зрачење (од 400 до 800 нанометри) кое може да го види човековото око.


Категорија:Електромагнетен спектар
Категорија:Електромагнетно зрачење
Демографија на Англија

Во оваа статија се зборува за **[[демографија]]та на [[Англија]]**.

## Население
* мажи: 23,922,144
* жени: 25,216,687
* вкупно: 49,138,831

## Место на раѓање
* Англија 87.4%
* Обединето Кралство: 90.7%
* Остаток од ЕУ: 2.3%
* Вон ЕУ: 7.0%

## Етничка припадност
* Бели Британци: 86.99%
* Останати бели: 2.66%
* Индијци: 2.09% 
* Пакистанци: 1.44%
* Мешани: 1.31%
* Бели Ирци: 1.27%
* Црни Карибјани: 1.14%
* Црни Африканци: 0.97%
* Бангладешани: 0.56%
* Други Азијати 0.48%
* Кинези: 0.45%
* Останати: 0.44%
* Останати црни: 0.2%

## Вероисповед
* Христијани: 71.75%
* Без вера: 14.81%
** "Џедаисти": 0.7%
* Неизјаснети: 7.71%
* Муслимани: 2.97%
* Хиндуисти: 1.06%
* Сики: 0.63%
* Јудаисти: 0.5%
* Други: 0.29%
* Будисти: 0.28%
:*Извор: [http://webarchive.nationalarchives.gov.uk/20040722150039/http://www.statistics.gov.uk/STATBASE/ssdataset.asp?vlnk=8301 Попис на ОК - Табела KS07 Вера]* 

## Поврзано
* Список на националности во Обединетото Кралство по број на жители
* Социоекономска класификација на националната статистика
* Етнички групи во Обединетото Кралство

## Наводи



Категорија:Народи во Обединетото Кралство
Секс-шоп

[десно|мини|Секс-шоп во [Лондон]]
**Секси шоп** e продавница која се занимава со продажба на производи од типот: **секси помагала** (вибратори, дилда, силиконски вагини, кукли, пумпи за зголемување на машкиот полов орган, итн...), **медикаменти** (афродизијаци, креми за понтенција, подмачкувачи, спреј за одложување на ејакулација, итн...), **еротска долна облека**, **ДВД филмови**, **еротски списанија**, **секси играчки** и многу други производи кои внесуваат иновативност и забава во сексуалниот живот, а во исто време го потпомагаат.

## Секси шопови во Македонија
* Love Store , секси шоп во Македонија со лиценца од истоимениот германски шоп.
Ундина (новела)

:*За други значења, погл. *'Ундина (појаснување)**''

[[Податотека:Undine (novella) - cover - Project Gutenberg eText 18752.jpg|thumb|Корица на „Ундина“]]
**Ундина''' — новела (краток роман) на Фридрих де ла Мот Фуке која ја обработува приказната за водната нимфа Ундина, за витезот Хулдебранд во обид да добие душа. Новелата е пример на рана германска романтика и е преведенa на неколку светски јазици. Послужила како инспирација за две опери во романтизмот, компонирани од страна на Ернст Теодор Амадеус Хофман и Алберт Лорцинг.
 
Изданието е илустрирано од Артур Ракман.

## Надворешни врски
* „Ундина“- Целосен текст на Проект Гутенберг

Категорија:Новели
Категорија:Германски романи
Ундина (појаснување)

**Ундина** може да се однесува на еден од следниве поими:

* Ундина (митологија) — водна нимфа од германската митологија.
* Ундина (новела) — краток роман (новела) на Фридрих де ла Мот Фуке од 1811 г.
* Ундина (опера на Чајковски) — опера на Петар Илич Чајковски од 1869 година, според либретото на рускиот поет и филозоф Владимир Сологуб.
* Ундина (опера на Лавов) — опера на Алексеј Фјодорович Лавов.

Категорија:Појаснување
Ундина

: *За други значења на зборот, погл. * ***[[Ундина (појаснување)]]***

260px|thumb|right|Ондин со харфа од Лудвиг Михаел фон Шванталер (1855)
**Ундина** или **Ондина** се елементали, обележани како водни елементали во алхемијата на Парацелзус. Исто така се појавуваат во европскиот фолклор како бајколики суштества; се вели дека ундините добивале душа, венчајќи се за некој смртник и раѓајќи му дете.

Ундина била водна нимфа во Германската митологија. Таа била многу убава и (како и сите нимфи) бесмртна. Единствена закана за вечната среќа на нимфите претставува нејзиното вљубување во некој смртник, зашто доколку роди негово дете, таа престанува да биде бесмртна.

Се вљубила во прекрасниот витез - Лоренс и се венчала со него. Кога ги кажувале нивните заклетви, Лоренс рекол: "Секој мој здив ќе биде завет за мојата љубов и верност кон тебе." Година по свадбата, Ундина му родила дете на Лоренс. Од тој момент таа почнала да старее.  И како што таа стареела и ја губела својата убавина, Лоренс сè повеќе го губел својот интерес за неа.

Едно утро, Ундина одела крај една штала, кога го случнала препознатливото ’рчење на маж ѝ. Кога влегла внатре во шталата го видела него легнат во прегратките на друга жена. Ундина го разбудила својот маж, го вперила прстот кон него и ја кажала својата клетва: "Ми се заколна на верност со секој твој здив и јас ја прифатив твојата заклетва. Така и нека биде. Сè додека си буден ќе го имаш својот здив и ќе можеш да дишеш, но штом заспиеш, здивот ќе ти биде одземен и ти ќе умреш!"

Според една теорија на Парацелзус, Ундина е водна нимфа или воден дух, самиот елементал на водата. Обично се наоѓа крај шумски извори и водопади. Имаат убав глас, кој некогаш може да се наслушне низ звукот на водата. Според некои легенди, ундините не можат да ја добијат својата душа, освен ако не се венчаат со некој смртник. Овој аспект на нивното постоење им овозможил да станат популарен мотив во романтичната и трагичната литература.

## Клетвата на Ундина
„Клетвата на Ундина“ денес е медицински поим кој се однесува на една многу ретка состојба во која се губи неволевата контрола на дишењето, што резултира со потреба секој здив свесно да биде вдишуван и инициран. Доколку не се подложени на третман, пациентите кој го имаат овој редок синдром - како и мажот на Ундина во легендата - умираат кога ќе заспијат.

## Поврзано
* Моргени
* Сирени
* Русалка (опера)

## Наводи

## Надворешни врски

* Легенди за водните духови
* Митови за божицата Ундина 

Категорија:Нордиски божества
Греам Чепмен

**Греам Чепмен** (8 јануари 1941–4 октомври 1989) бил англиски комичар, актер, писател, физичар, еден од шесте членови на Монти Пајтон и главна улога во два од нивните долгометражни филмови, и тоа како Крал Артур во *[[Монти Пајтон и Светиот Грал]]* и Брајан во *[[Житието на Брајан според Монти Пајтон|Житието на Брајан]]*.

## Надворешни врски

* Официјално мрежно место на Греам Чепмен 
* Греам Чепмен на BBC Comedy Guide
* Греам Чепмен на The Comedy Zone

Категорија:Монти Пајтон
Категорија:Британски комичари
Категорија:Апсолвенти на Кембричкиот универзитет
Категорија:Родени во 1941 година
Категорија:Починати во 1989 година
Фридрих де ла Мот Фуке

**Фридрих Хајнрих Карл де ла Мот, Барон Фуке** ( – ) — германски писател од романтистичкото движење, автор на неколку фантастични новели и романи, од кои особено се истакнува „Ундина“, издадена во 1811 година, до денес еден од најшармантните примероци на *German Märchen* (*Германски саги*) — жанр популарен во овој период.

## Надворешни врски

* 
* Опис на ''Магичниот прстен'' (1825) (''Der Zauberring'', 1813) на ''Valancourt Books'' 

Категорија:Германски писатели
Категорија:Починати во Берлин
Категорија:Носители на Железниот крст
Turritopsis nutricula

***Turritopsis nutricula*** (или **бесмртна медуза**) — медуза со животен циклус кој му овозможува враќање во фазата на полип во мигот кога ќе стане полово зрела за размножување. Тоа е единствен случај во животинскиот свет кај кој една единка е способна да се врати во полово незрела, колонијална фаза на постоење откако веќе има достигнато полова зрелост како самостојно суштество. Ова се случува низ еден процес кој го носи името трансдиференцијација. Овој циклус потоа се повторува, овозможувајќи ѝ на единката биолошка бесмртност.

## Поврзано
* Жаркари
* Биолошка бесмртност

## Наводи

## Надворешни врски
*
*
* Мамење на смртта: Бесмртниот животен циклус на ''Turritopsis''  

Категорија:Жаркари
Џон Клиз

**Џон Марвуд Клиз** ) е британски комичар и глумец најпознат како еден од основачите на славната и влијателна група Монти Пајтон.

Добитник е на БАФТА и Еми награди и има една номинација за оскар за сценариото на неговиот филм *[[Рибата наречена Ванда]]*.

## Надворешни врски

* Официјално мрежно место 
* Официјален Поткаст 
* Џон Клиз  — *BBC America*
* Џон Клиз — BBC Comedy Guide
* Џон Клиз — Comedy Zone
* Џон Клиз  — Yahoo Movies
* Џон Клиз — The Numbers

Категорија:Британска комедија и хумор
Категорија:Британски комичари
Категорија:Англиски глумци
Категорија:Монти Пајтон
Категорија:Живи луѓе
Категорија:Апсолвенти на Кембричкиот универзитет
Категорија:Англиски филмски глумци
Борис Трајанов

**Борис Трајанов** (4 ноември 1959 во Љубљана) — меѓународно истакнат македонски оперски пејач (баритон).

Најпрвин работи пеење со неговиот татко Гога Трајанов. Понатаму работи со Бисерка Цвејиќ во Белград и продолжува кај Пјер Миранда Фераро во Милано. Дебитира во 1986 година со оперетата „Барон Циганин“, а истата година дебитира со улогата на Енрико Ештон во „Лучија ди Ламермур“ од Доницети.

Во тресетидвегодишната кариера, настапил во повеќе од 700 претстави во над 70 оперски куќи (на околу 100 оперски сцени) низ светот, толкувајќи 42 главни баритонски улоги, меѓу кои најзначајни му се Набуко (Набуко), Симон Боканегра (Симон Боканегра), Гроф Луна (Трубадур), Риголето (Риголето), Родриго Поза (Дон Карлос), Макбет (Макбет), Ецио (Атила), Ренато (Бал под Маски), Јаго (Отело), Дон Карло (Моќта на судбината), Жорж Жермон (Травијата) - Верди; Шарплес (Мадама Батерфлај), Скарпија (Тоска) - Пучини; Жерар (Андре Шение) - Џордано; Алфио (Кавалерија Рустикана) - Маскањи; Енрико Ештон (Лучија ди Ламермур), Гуљермо (Марија Стуарда) - Доницети; Дон Пиѕаро (Фиделио) - Бетовен; Ескамиљо (Кармен) - Бизе; Елецки (Пикова Дама), Евгениј Онегин (Евгениј Онегин) - Чајковски.

Моќен, волуминозен драмски глас. Исклучителна сценска појавност, која му овозможува ефектно доловување на најсуптилните ефекти во улогите.

Во 2005 година ја добива титулата „Амбасадор на мирот на УНЕСКО“.

Во 2012 ја добива Државната награда “11 Октомври“ за животно дело.

Во 2014 го добива највисокото признание во областа на културата „Национален уметник на РМ“,

Денес, Борис Трајанов е професор на Музичката Академија во склоп на Државниот Универзитет „ Гоце Делчев “ во Штип. Во неговата класа, на отсекот соло-пеење, веќе дипломирале и магистрирале повеќе студенти.

На 27.03.2014 го доби Признанието од Универзитетскиот сенат на УГД Штип “за неговиот особен придонес во развојот на образованието, науката и афирмацијата на Универзитетот“.

### Ден на дрвото
Во 2008 година Борис Трајанов се појавил како водач на акцијата Ден на дрвото. Имено, поттикнати од лошата состојба со шумскиот фонд, а особено со катастрофалните шумски пожари кои се случија изминатава деценија, стотина видни граѓани, јавни личности, творци на јавно мислење, уметници, претставници на научната мисла, музички ѕвезди итн. покренаа граѓанска иницијатива за пошумување во Република Македонија. Почнувајќи од 12 март 2008, секоја година повеќе од 2 милиони садници се засадуваат на повеќе места низ Македонија. На терен, доброволно, излегуваат околу 200000 граѓани или 10% од граѓаните на Република Македонија. Владата на РМ излезе во пресрет на иницијативата, ја поддржа и стана партнер во акцијата.

## Награди
* Во 2014 г. Трајанов ја добил почесната титула „Национален уметник за 2014“ поради неговата истакнатост во кариерата на меѓународен план, промовирајќи ја Македонија во светот и светската култура во земјата.
*Награда „11 Октомври“ во 2012 година 

## Наводи

## Надворешни врски

Категорија:Македонски оперски пејачи
Категорија:Национални уметници на Македонија
Категорија:Добитници на наградата „11 Октомври“
Категорија:Родени во 1959 година
Категорија:Луѓе од Љубљана